JohanHeinsen/ENO huggingface dataset:
Lolland-Falsters Stifts-Tidende, 1832-03-27
Følgende har i Kjøbenhavn nylig tildraget sig med en Søvngjængerske: En ung Pige kommer om Natten i Søvne ind til et sovende Mandfolk og vækker ham med det Udraab: "Staae op, der er Jldløs i Huset. Han reiser sig forskrækket, men efter at have bemærket Usandheden heraf og overbeviist sig om hendes Tilstand, lægger han sig igjen rolig til at sove. Hun kommer anden Gang med samme Udraab. Fortrædelig over ikke at have Nattero, lukker han nu Døren efter hende. Hun kommer tredie Gang, finder Døren lukket, gaaer feil Vei, styrter ud af et Vindue og bliver skrækkeligen lemlæstet. Hun blev bragt ud paa Hospitalet, hvor Man dog har Haab om hendes Bedring.
Lolland-Falsters Stifts-Tidende, 1832-03-27
Den nylig i Studenterforeningen afholdte Maskerade, var riig paa sindrige og moersomme Masker. Blandt flere faaes en Person, som paa den ene Side var sort, paa den anden hvid, og som foran paa Brystet har følgende Placat.
Lolland-Falsters Stifts-Tidende, 1832-03-27
Magister Lindetop. Skjøndt jeg er fort som Kul, jeg veed dog let At give mig et Anstrøg af det hvide; Den klare Aand vel gjennemskuer det, Dog Dumheden seer kun min lyse Side. Men medens englehvid for den jeg lyser, Jeg for mit Jndres Sorthed selv dog gyser. Paa Ryggen hans Magisteren og Fanden, der broderligen række hinanden Haanden, med følgende Jndskrivt: Magisteren.
Lolland-Falsters Stifts-Tidende, 1832-03-27
Saa slutte vi da nu en Forbundspagt, At jeg med Tryghed paa Din Hjælp kan lide. Fanden. Vær rolig kun: Hvad skade kan vor Magt, Naar Du og jeg til samme Formaal stride! En Visekjærling raabte: en ganske ny lystig og fornøielig Vise om den ugudelige Maskerade foruden Damer i Studenterforeningen, og en Anden: en splinterny og glædelig Vise om Danmarks Fryd og Glæde, i Anledning af den stænderiske Forfatning." Den ikke ubetydelige Jndtægt for denne Vise, der havde en rivende Afsætning, tilfaldt Committeen for moralsk fordærvede Personers Forbedring. Ved Bordet istemte hele Forsamlingen et begeistret, længe gjentonende Vivat for Universitets elskte Lærer, Statsraad J. W. Hornemann, som saaledes paa sin Fødselsdag modtog en ny Yttring af Studenternes Hengivenhed og Kjærlighed. (Om Aftenen var, til Ære for Professoren, foranstaltet et Fakkeltog i den botaniske Have.)
Lolland-Falsters Stifts-Tidende, 1832-03-27
Theatrets Prydelse, Frue Heiberg, har i længere Tid været syg, et stort Savn for det skuespilsøgende Publicum.
Lolland-Falsters Stifts-Tidende, 1832-03-27
J forrige Aar ankom til London 178 danske Skibe, samtlige med Ladninger, bestaaende, med meget faa Undtagelser, af Kornvarer og Smør, til Lynn 18 og til Varmouth 5, ligeledes med Ladninger.
Lolland-Falsters Stifts-Tidende, 1832-03-27
Paa det i Odense nylig afholdte Fastemarked var næsten total Mangel paa Afsætning, ventelig en Følge af, at saa mange Professionister nu imod for ere bosatte paa Landet, hvilket kunde været meget godt, naar Kjøbstædborgeren kun ikke havde Consumtion og saa mange flere Byrder at bære. Lærreder falbødes til en Priis, som kun slet kan lønne den paa Fabrikationen anvendte Tid og Flid. Man tænke 18 til 20 sk. for en Alen Hørlærred og 12 til 14 s. for en Alen Blaarlærred, Heste var den eneste Artikel, hvorefter sporedes nogen Søgning.
Lolland-Falsters Stifts-Tidende, 1832-03-27
J en Afhandling i Viborg Samler om de i Byen beklagede hyppige Tyverier erfares blandt Andet den Synderlighed: "at Man til en nyoprettet Bomulds fabrik der i Byen har maattet forskrive Børn fra Hamborg. Og dog er denne indenlandske Production uden Tvivl i den meest blomstrende Fremskriden.
Lolland-Falsters Stifts-Tidende, 1832-03-27
Brødrene Renck i Neumünster bekjendtgjøre nu at de, især ved Bistand af Hs. Durchl. Landgreve Carl af Hessen, see sig i Stand til, snart at gjenaabne deres Klædefabrik.
Lolland-Falsters Stifts-Tidende, 1832-03-27
Et Antal af Flensborgs Brændeviinsbrændere have indgivet en Supplik til Cancelliet, og deri ansøgt om, at Brændeviinsbrænden og Handel med Brændeviin paa Landet maatte indskrænkes, da ellers den paa Landet i Omfang og Vigtighed tiltagende Brændeviinsbrænden, vilde medføre denne Næringsveis totale Undergang i Flensborg.
Lolland-Falsters Stifts-Tidende, 1832-03-27
J Kiel have Damerne foranstaltet et Lotteri til Bedste for de polske Flygtninge. Henved 300 Rd. Cour. var allerede indkommet derved.
Lolland-Falsters Stifts-Tidende, 1832-03-27
Bekjendtgjørelser. At det behagede den almægtige Gud den 22de dennes, om Aftenen Kl. 10 3/4, at bortkalde fra dette Liv til et Bedre min elskede Mand, Kjøbmand Peder Christensen, fra mig og mine Børn, i en Alder af 68 1/2 Aar, det bekjendtgjøres herved sørgeligst for fraværende Familie og Venner. Jeg nød den Lykke, at leve med den Afdøde et kjærligt Ægteskab i 39 Aar. Mariebo, den 25de Marts 1832. Anne Pouline Christensen, fød Madsen.
Lolland-Falsters Stifts-Tidende, 1832-03-27
Min kjære Mand, Capitain Johan Christian Franck, er, efter mange haarde Lidelser af et langvarigt Sygeleie, ved Døden afgaaet til det Bedre i Gaar Aftes. Dette bekjendtgjøres sørgeligst for Familie og Venner. Holtegaard, den 24de Marts 1832. Caroline Mathilde Franck, fød v. Wallmoden.
Lolland-Falsters Stifts-Tidende, 1832-03-27
Fra den 6te April førstkommende, da Dampskibsfarten mellem Kjøbenhavn og Kiel med Dampskibet Frederik, den Sjette" tager sin Begyndelse, har Generalpostdirectionen foranstaltet, at der til Forsendelse med bemeldte fra Kjøbenhavn hver Fredag Morgen Kl. 8 afgaaende Dampskib vil paa de kongelige Postcontoirer i Nakskov, Mariebo, Rødby, Saxkjøbing, Nykjøbing, Nysted og Stubbekjøbing, saavelsom paa Posterpeditionscontoiret i Gaabense, kunne indleveres Breve, bestemte til Stederne Kiel, Neumünster, Bramstedt, Altona, Hamborg og hele Udlandet.
Lolland-Falsters Stifts-Tidende, 1832-03-27
Samtlige disse Breve blive ved Dampskibets Ankomst til Kiel Løverdag Morgen befordrede med en Extrapost befordring til Hamborg. Hvilket saaledes herved til almindelig Efterretning bekjendtgjøres, med Tilføiende: at der, som Følge af den med Dampskibsfarten paa Kiel i Aar foregaaede Forandring, ikke vil kunne forventes at ankomme Breve til Stederne i Lolland og paa Falster med det fra Kielretournerende Dampskib. Generalpostdirectionen, den 24de Marts 1832.
Lolland-Falsters Stifts-Tidende, 1832-03-27
Dampskibet Frederik den Sjette begynder dets ugentlige regelmæssige Fart den 2den April d. A. og afgaaer med følgende Forandringer: fra Kjøbenhavn til Travemünde: hver Mandag Middag Kl. 12 præcise; fra Travemünde til Kjøbenhavn: hver Tirsdag Aften Kl. 7 præcise; fra Kjøbenhavn til Kiel. hver Fredag Morgen Kl. otte præcise, og anløber paa denne TourGronsunds 2de Færgesteder paa Møen og Falster samme Dags Eftermiddag imellem Kl. 4 og 6, og Gaabense Færgested imellem Kl. 5 og 7: fra Kiel til Kjøbenhavn. hver Løverdag Aften Kl. syv præcise, og anløber paa denne Tour Gaabense hver Søndag Morgen Kl. 6–8, og Grønsunds 2de Færgesteder samme Morgen imellem Kl. 7 og 9: Prisen for Befordringen til og fra Gaabense er i Aar nedsat. De til Kiel eller Kjøbenhavn fra en af Mellemstationerne afgaaende Passagerer anmodes om, at være der tilstæde det første af de ovenfor angivne Klokkeslet.
Lolland-Falsters Stifts-Tidende, 1832-03-27
Damppaketfartens Contoir i Kjøbenhavn, Kronprindlessegade No. 395, den 9de Marts 1832.
Lolland-Falsters Stifts-Tidende, 1832-03-27
Paketfart. Mandagen den 19de dennes, og fremdeles hver Mandag Morgen, vil det kongelig privilegerede Post- og Paketskib, Kutteren "Communicationen, begynde sine Farter fra Heiligenhafen til Nysted paa Lolland, hvorfra den afgaaer igjen hver Fredag Morgen tidlig til Helliggenhafn, og medtager Passagerer, Heste, Vogne, og andet Reisegods til de i forrige Sommer gjældende Priser. Kutteren fører Passagerer over til Fehmern, hvilke ved en Færgefarten tilhørende Kragjolle seile tilbage samme Aften til Heiligenhafen, som den og medtager disse paa Retourreisen.
Lolland-Falsters Stifts-Tidende, 1832-03-27
Til de Reisendes Efterretning bekjendtgjøres, at Færgemanden ved Grossenbroder-Sundet, Capitain Schow, logerer og befordrer de Reisende med Extrapost til Oldenborg, og at Kutteren, om forlanges, sætter Passagerer og Vogne der i Land til begge Sider; men at Heste ind- og udskibes alene ved Skibsbroen i Heiligen hafen og i Nysted, hvor Extrapost-Befordring ligeledes kan faaes.
Lolland-Falsters Stifts-Tidende, 1832-03-27
Nakskovs borgerlige Skydeselskab afholder sin sædvanlige aarlige Generalforsamling paa denne Byes Raadstue Løverdagen den 31te dennes, om Eftermiddagen Kl. 4, til hvilken Samling Selskabets Medlemmer, i Overeensstemmelse med Lovene, herved indkaldes. Nakskov, den 25de Marts 1832. G. F. Jessen, Selskabets Casserer.
Lolland-Falsters Stifts-Tidende, 1832-03-27
Auctioner. Tirsdagen den 3die April d. A., Formiddag Kl. 9, lader Hr. Kjøbmand Hørup ved offentlig Auction i sin Gaard her i Byen bortsælge en Deel nylig hjemkomne fyenske blegede og ublegede Hør= og Blaar=Lærreder, uldne og linnede Dynevaar, Hvergarn og Tørklæder, et stort Parti Saalelæder, Beensaalelæder, Overlæder og Platlæder, Byg, Malt, Ærter, Flæsk og Kartofler, tvende Køer, med meget mere. Alt imod Credit for bekjendte og vederhæftige Kjøbere til Mikkelsdag d. A. Thi ville de Lysthavende indfinde sig til fornævnte Tid og Sted. Mariebo Byfogedcomptoir, den 22de Marts 1832. Valentin.
Lolland-Falsters Stifts-Tidende, 1832-03-27
Løverdagen den 31te denne Maaned bliver ved offentlig Auction i Vesterulslev Præstegaard bortsolgt en Deel Ud- og Jndbo, bestaaende af Vogne, Plove, Harver, en Kornrensemaskine, en ny Rulle, nogle Køer og Faar, en Bryggerkjedel, en Deel Kakkelovne, samt nogle Meubler. Auctionen begynder Kl. 9 om Formiddagen, og vederhæftige Kjøbere faae Credit til Mikkelsdag. Fuglse Herreds Contoir i Rødbye, den 22de Marts Jbsen.
Lolland-Falsters Stifts-Tidende, 1832-03-27
Fredagen den 30te Marts, om Formiddagen Kl. 10, bliver i Holeby Præstegaard ved offentlig Auction bortsolgt en Deel Heste, Køer, Ungavæg, en Griseso, Vogne, Plove og Harver, m. m. J Følge Reqvisition af vedkommende Skifteret afholdes 4de Auction Fredagen den 30te d. M., Formiddag Kl. 11, over den Stervboet efter Gaardmand Jens Jensen Suder i Lille Løietofte tilhørende og i Sandbjerg By beliggende Eiendomsgaard. Auctionen afholdes paa Stedet selv. Hvilket herved bekjendtgjøres til Efterretning for alle Vedkommende. Nakskov, den 23de Marts 1832. Hammerich.
Lolland-Falsters Stifts-Tidende, 1832-03-27
J Følge passeret Forlig og Udlæg, samt efter vedkommende Udlægshavers Reqvisition, bliver det Bødker Ole Markholdt tilhørende og under Matr. No. 114, Norden Kirken, her i Byen beliggende Sted, bortsolgt ved 3de offentlige Auctioner, som afholdes: Tirsdagen den 24de April d. A.) den 8de Mai ) Formiddag Kl. 11. og den 22de Auctionerne afholdes paa Raadstuen her i Byen og Conditionerne kunne forinden Auctionerne erholdes til Eftersyn hos Procurator Hviid. Hvilket herved bekjendtgjøres, overeensstemmende med Pl. 22de April 1817, til Efterretning saavel for Pantecreditorerne, som Liebhaverne. Nakskov, den 15de Marts 1832. Hammerich.
Lolland-Falsters Stifts-Tidende, 1832-03-27
Tirsdagen den 10de April dette Aar, om Formiddagen Kl. 10, bliver afholdt offentlig Auction over det Stervboet efter Bahne Pedersen og Hustrue tilhørende Huus No. 5 paa Oustrup Enge, med Hartkorn Ager og Eng 1 Skpr. 3 Fdkr., der udgjør et Areal af circa 3 Tdr. Land, med den til Hartkornet hørende Andeel af Eskildstrup Sogns Konge- og Kirketiende. Auctionen afholdes i forbemeldte Huus, og Auctionsconditionerne kunne forinden erfares paa Undertegnedes Contoir. Hvilket herved til de Lysthavendes Efterretning bekjendtgjøres. Falsters Birk, den 22de Martii 1832. C. G. Krüger.
Lolland-Falsters Stifts-Tidende, 1832-03-27
Fredagen den 6te April førstkommende, om Formiddagen Klokken 11, bliver, efter Begjæring af Commissionen for Øebjerggaard og Kjøngs Fabrik, foretaget offentlig Auction over et Parti linnede Varer fra bemeldte Fabrik. Fortegnelse over Varerne og Conditionerne kan inden Auctionen faaes til Eftersyn paa mit Contoir. Nykjøbing paa Falster, den 23de Marts 1832. Møller.
Lolland-Falsters Stifts-Tidende, 1832-03-27
Jndkaldelser.
Lolland-Falsters Stifts-Tidende, 1832-03-27
Da Arvefæster, Parcellist Anders Pedersen af Sillestrup, under Nykjøbings Hospitalsgods, ved Døden. er afgaaet, og hans Bo af mig, som committeret Skifteforvalter, taget under Behandling, saa indkaldes herved, overeensstemmende med Placaten af 26de October 1792, Alle og Enhver til at anmelde og beviisliggjøre deres paa Boet havende Fordringer. Nykjøbings Hospital, den 18de Marts 1832. T. Gjerding, const. Hospitalsforstander. De, som formene sig at have nogen Fordring paa den her i Byen ved Døden afgangne Enke Sophie Cathrine Strate, indkaldes herved med 12 Ugers Varsel, for at anmelde og beviisliggjøre deres Krav for undertegnede Skifteforvalter. Rødbye, den 18de Marts 1832. S. Jbsen.
Lolland-Falsters Stifts-Tidende, 1832-03-27
Creditorerne i Brolægger Rasmus Leies og afdøde Hustrue Cathrine Jochumsdatters fælleds Bo indkaldes herved, i Overeensstemmelse med Placat 26de October 1792, med 12 Ugers Varsel, til for undertegnede Skifteret at anmelde og beviisliggjøre deres Fordringer.
Lolland-Falsters Stifts-Tidende, 1832-03-27
Det bemærkes derhos, at der den 24de April d. A., om Eftermiddagen Kl. 2, vil paa mit Contoir blive afholdt en Skiftesamling, for derunder at fatte Beslutning om de faste Eiendeles Salg eller Udlæg til Enkemanden efter Vurderingen. Nysted Kjøbstads Skifteret, den 19de Marts 1832. J. Schwensen.
Lolland-Falsters Stifts-Tidende, 1832-03-27
Ved Proclama af Dags Dato, der vil blive læst ved vedkommende Retter, ere Creditorerne i afdøde Sognepræst for Nysted og Herritzlev Menigheder, Johan Ludvig Gesners og efterlevende Enke Guri Cathrine Marie Verners fælleds Bo indkaldte med 12 Ugers Varsel til for undertegnede Skifteret at anmelde og beviisliggjøre deres Fordringer; hvilket herved endvidere bekjendtgjøres. Nysted Kjøbstads Skifteret, den 19de Marts 1832. J. Schwensen. Tilkjøbs.
Lolland-Falsters Stifts-Tidende, 1832-03-27
Snuustobak, præpareret mod Hovedpine efter Lægers Skrivter. Denne for sin velgjørende Virkning bekjendte Tobak erholdes i 1/4 og 1/3 Glas i Lolland og Falster hos Dhrr. Brabrand i Mariebo, Røepstorff i Nakskov, Hirsch i Nysted, Pohler i Rødby, Seligmann i Nykjøbing. Med hvert Glas ere de medicinske Bøger, hvorefter denne Tobak er præpareret, citerede. Joh. Wilh. Schiøtz, Tobaksfabriqueur i Kjøbenhavn.
Lolland-Falsters Stifts-Tidende, 1832-03-27
Tjeneste ledig. En duelig og ordentlig Smedesvend søges af Smeden Jens Jørgensen i Væggerløse paa Falster. Man ville derom snarest muligt henvende sig til ham.
Lolland-Falsters Stifts-Tidende, 1832-03-27
Ved Tallotteriets 1361de Trækning i Kbhavn udkom: No. 36. 73. 71. 67. 53.
Lolland-Falsters Stifts-Tidende, 1832-03-30
Lollands og Falsters Stifts Kongelig alene privilegerede. Addressecontoirs Efterretninger. Sexogtyvende Aargang. Nummer 26. udgives 2 Gange ugentlig fra C. C. Schultz's Enkes Bogtrykkeri i Mariebo. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1832-03-30
Udenlandsk. Jtalien. Den preussiske Statstidende meddeler, at Folkestemningen i Ancona er Franskmændene meget gunstig. Aftenen efter Stadens Overumpling løb Pobelen, ophidset af Viin, som de Liberale havde betalt, igjennem Gaderne, for med truende Raab at tvinge Jndvaanerne til at illuminere. Der hviler imidlertid et Mørke over den egentlige Hensigt med, saavelsom Anledningen til de Franskes Fremgangsmaade; thi de handle, uanseet deres Foregivende om de fredeligste Hensigter, temmelig strængt og ændse ikke Pavens gjentagne Protest. Det er desuden paafaldende, at en engelsk Flotille, bestaaende af en Fregat, to Corvetter og en Brig, har kastet Anker i Havnen ved Ancona. Jkke alene dette, men ogsaa en Yttring af den engelske Førsteminister om Frankrigs rigtige Politik, giver Anledning til den Formodning, at Expeditionen er foretaget med Englands Jndvilgelse. Nogle mene, at Paven vil blive tvungen til at give liberale Jnstitutioner; men det synes ikke, som den hellige Fader er underrettet herom da Cardinal Albani især arbeider paa, at udnævne Medlemmer til en overordentlig Ret, hvis Præsident er en 78-aarig Olding, Advocat Mazolgni, der har afsvoret Frimureriet. De fire Dommere ere to Advocater og to Officierer, og den udnævnte Defensor for de Anklagede har i de sidste 17 Aar været ansat ved Jnqvisitionen. Der tænkes altsaa ikke paa Eftergivelse for Folkets Meninger, som dog, naar Alt kommer til Alt, egentlig gaae ud paa en Tingenes Forandring.
Lolland-Falsters Stifts-Tidende, 1832-03-30
Portugisiske Anliggender. Kongen af Spanien har nu tilstillet Cabinetterne i Paris og London en Note, hvori tilkjendegives, at han har opstillet en Observationshær ved den yderste Grændse imod Portugal for at understøtte D. Miguel og forebygge Revolution eller Systemforandring paa hele Halvøen. Han erklærer sin oprigtigste Kjærlighed til Freden, men tillige, at han anseer D. Miguel for Portugals legitime Konge.
Lolland-Falsters Stifts-Tidende, 1832-03-30
Fredagen den 30 Marts 1832.
Lolland-Falsters Stifts-Tidende, 1832-03-30
Den forhen meddeelte Efterretning om D. Pedros Ankomst til Terceira bliver nu modsagt; derimod fortælles, at han er gaaet i Land paa St. Miguel. Hans Admiral Sartorius, som er Capitain i engelsk Tjeneste, er udslettet af den engelske Marineliste.
Lolland-Falsters Stifts-Tidende, 1832-03-30
Polen. Fyrst Paskevitsch af Warschau har nu overtaget Præsidenturet i den provisoriske Regjering over Kongeriget Polen. Den største Deel af de russiske Tropper skal forlade Kongeriget. Disse Tropper skulle fordeeles i det Jndre af Rusland.
Lolland-Falsters Stifts-Tidende, 1832-03-30
Tydskland. Den tydske Forbundsforsamling har nu forbudt alle offentlige Blade, som have søgt at udsætte Tydsklands Fred og Rolighed for Fare ved at ægge til Oprør, m.v.
Lolland-Falsters Stifts-Tidende, 1832-03-30
Grækenland. J Følge Breve fra Grækenland har Oppositionen ubetinget forkastet den bayerske Prinds Ottos Valg som Konge, da den troer, at Riget under en umyndig Konge vilde vorde regjeret af Rusland, og snart blive en russisk Provinds, endog om Landet nu fik en Constitution; thi den kunde jo letteligen kuldkastes.
Lolland-Falsters Stifts-Tidende, 1832-03-30
Jndenlandsk. Som Følge af den almindelige Lov om Provindsialstændernes Anordning i Danmark har Hs. Maj. allernaadigst beordret følgende erfarne og oplyste Mænd at indfinde sig i Kjøbenhavn den 9de Juli d. A., nemlig: Dhrr. Geheime-Conferenceraad W. J. A. v. Moltke, Storkors af Dr. og Drid. &c.; Geheime-Conferenceraad, Hofjægermester C. H. A. Greve af Hardenberg Reventlow, Storkors af Dr. og Drid.; GeheimeConferenceraad A. V. F. v. Bornemann, Storkors af Dr. og Drid.; Kammerherrerne, Major Preben, Greve af Bille-Brahe; J. C. Greve af Juel Wind Friis; F. A. Greve af Holstein; C. C. Greve af Lerche; C. D. Greve af Reventlow; C. C. L. v. Moltke; M. R. v. Jessen, Stiftamtmand over Lollands=Falsters Stift; H. W. Cederfeld de Simonsen, Stiftamtmand over Fyens Stift; F. C. J. Greve af Knuth, Stiftamtmand over Sjællands Stift; Generalkrigscommissair J. F. v. Deurs til Frydendahl; J. v. Benzon; Stiftamtmand over Aarhuus Stift, C. G. v. Rosenørn; Biskoppen i Sjælland, Dr. og Prof. theol. P. C. Müller, Conferenceraad, Dr. og Prof. jur. J. W. Schlegel, Conferenceraad E. Eriksen, Formand for Grosserer-Societetets Committee i Kjøbenhavn; Statsrrad F. C. Schæffer, Borgmester i Kjøbenhavn; Statsraad og Generalfiskal F. W. Treschow; Justitiarius i Landsoverretten i Viborg, N. L. Schønning; Amtmanden over Bornholm, C. Jespersen; Statsraad og Grosserer L. N. Hvidt; Biskoppen over Viborg Stift, N. F. Ølgaard; Etatsraad J. A. Steenfeldt, Borgemester i Helsingøer; Kammerjunker L. C. B. Seidelin, Amtsforvalter for Hjørring Amt; Justitsraaderne, A. Fjeldstrup i Ringkjøbing Amt, C. Estrup, Borgemester i Kolding; C. U. C. Reimuth, Borgemester i Odense; M. Møller, Borgemester i Nykjøbing paa Falster; GeheimeArchivarius Finn Magnusen; Agenterne Busch og Hammerich i Kjøbenhavn; Agent Voigt i Faaborg; Proprietair Berg til Schaldemose i Fyen. Disse Herrer, have, under Præsidium af Geheime-Stats- og JustitsMinister Hr. P. C. Stemann, Ridder af Elephanten &c.,at raadslaae over det dem forelæggende Lovudkast og derover afgive deres allerunderdanigste Betænkning, hvorefter samme igjennem det danske Cancelli vil blive Hans Majestæt forelagt til endelig allernaadigst Afgjørelse. General=Procureuren, Hr. A. S. Ørsted, Commandeur af Dr. &c., har Ordre at bivaane Forsamlingerne. Ved Circulairskrivelse af 17de dennes har Generalpostdirectionen tilkjendegivet samtlige Postcontoirer: "at de til udenbyesboende Embedsmænd ankommende kongelig Tjeneste-Breve skulle, uden Hensyn til paa hvilken Tid af Dagen samme afhentes, udleveres fra de kongelige Postcontoirer uden Betaling.
Lolland-Falsters Stifts-Tidende, 1832-03-30
Ved Placat af 16de dennes er det, under visse Betingelser, tilladt værnepligtige Reserver af Danmark at lade sig ansætte ved de vestindiske Tropper.
Lolland-Falsters Stifts-Tidende, 1832-03-30
Qvartals-Coursen for April, Mai og Juni Maaneder er uforandret, saa at 1 Rbd. Sølv fremdeles betales med 1 Rbd. 3 s. S. & T.
Lolland-Falsters Stifts-Tidende, 1832-03-30
Den 25de d. M., om Aftenen, afbrændte Grynmøllen ved Langebro i Kjøbenhavn. Det kongelige Bryghuus og Blaataarn, hvilke Bygninger begge ligge tæt ved Grynmøllen, svævede i stor Fare, men bleve reddede. Fra Horsens skrives: "Beboerne af Bierreherred, især i Naarup og de nærmest dertil stødende Sogne, ængstes og foruroliges i denne Tid meget af omstreifende Vagabonder, som det, uagtet al anvendt Møie, hidtil ikke har været Politiet muligt at faae paagrebne.
Lolland-Falsters Stifts-Tidende, 1832-03-30
Ledige Embeder. Under det danske Cancelli, Voldum og Rund Sognekald i Aarhuus Stift, 320 Rbd. - Det residerende Cappellani i Kjøbstaden Thisted og det dermed forenede Sognekald til Skinnerup i Aalborg Stift, 93 Rbd.
Lolland-Falsters Stifts-Tidende, 1832-03-30
Under Rentekammeret: Amtsforvalter og Huusfogedtjenesten paa Ærs; Caution 7,200 Rbd. i kongel. 4 Proc. Obligationer.
Lolland-Falsters Stifts-Tidende, 1832-03-30
Under Generaltoldkammer- og CommerceCollegiet: Et Consumtions-Controlleur-Embede ved Portene i Kjøbenhavn.
Lolland-Falsters Stifts-Tidende, 1832-03-30
Mariebo. Den 14de d. M. er Birkedommer og Skriver ved Grevskabet Hardenberg-Reventlous østre District og ved Baroniet Guldborgland, A. Trap, allernaadigst udnævnt til Cancelliraad, og residerende Capellan i Thisted og Sognepræst for Skinnerup Menighed i Aalborg Stift, J. H. Rosenkilde, til Sognepræst for Vesterulslev Menighed.
Lolland-Falsters Stifts-Tidende, 1832-03-30
J Forgaars faaes Jldebrand ud over Feis.
Lolland-Falsters Stifts-Tidende, 1832-03-30
Bekjendtgjørelser. At Losnings- og Rensnings=Qvarantaine=Indretningen paa Kyholm nu er færdig, og staaer, fra 1ste April d. A. og indtil videre, aaben for alle Skibe, som ere i det Tilfælde, at de have at underkaste sig Losning og Rensning, samt at Losnings- og Rensnings=Qvarantaine Jndretningen paa Christiansø ophører fra fornævnte Dato, bringes herved til offentlig Kundskab. Den kongelige Direction for Qvarantaine-Foranstaltningerne, den 21de Marts 1832. H. Holsten. v. Schmidt Phiseldek. Thonning. Kjerulff. Hopp. Steinmann. Skibsted.
Lolland-Falsters Stifts-Tidende, 1832-03-30
En sædelig Dreng paa 9 til 10 Aar, der er bestemt til Studeringer, kan til 1ste Mai d. A. blive antaget i mit Huus, for i Forening med min Søn at nyde Underviisning af en Student, som jeg dertil har antaget. Om de nærmere Conditioner vil Man behage snarest muligt at henvende sig til Undertegnede. Østofte Præstegaard, den 29de Marts 1832. Kofod Ancher.
Lolland-Falsters Stifts-Tidende, 1832-03-30
Den til den 10de April d. A., tillyste Auction over det Stervboet efter Bahne Pedersen og Hustrue tilhørende Huus i Oustrup bliver herved tilbagekaldt. Falsters Birk, den 29de Martii 1832. C. G. Krüger. Selskab for Hesteavlens Fremme i de danske Provindser.